Diari Oficial de la Generalitat Valenciana


Sumari del DOGV 6261, del 06-05-2010 (2010/4784)

Informació pública de la modificació puntual del Pla General d'Ordenació Municipal referent a l'aprofitament tipus del sòl urbanitzable detallat d'ús industrial SUE-6.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4784


Data del document
:   02-03-2010

Organisme emissor
:   Ajuntament de la Romana

Tipus de document
:   Anunci

Descriptors 

:   * Romana, la
    * pla d'urbanisme
    * administració local

Informació pública de la modificació puntual del Pla General d'Ordenació Municipal referent a l'aprofitament tipus del sòl urbanitzable detallat d'ús industrial SUE-6. [2010/4784]  
Per acord de Ple de data 25 de febrer de 2010 va ser adoptat acord plenari de modificació puntual del Pla General d'Ordenació Municipal referent a aprofitament tipus del sòl urbanitzable detallat d'ús industrial SUE-6.  
A través del present escrit es realitza l'exposició al públic de l'esmentat acord conforme al punt segon de l'acord, que copiat literalment diu així:  
«Vista la necessitat de procedir a una modificació puntual de l'ordenació estructural del Pla General d'Ordenació Urbana del municipi de la Romana consistent en la modificació de l'aprofitament tipus atribuït al sector SUE-6.  
Vist el projecte redactat per l'arquitecte Francisco M. Caparrós Calatayud justificatiu del canvi de redacció contingut en el Pla General d'Ordenació Urbana del municipi de la Romana en relació amb l'aprofitament tipus del sector SUE-6 Industrial Aïllada Bloc Exempt Collado, en comprovar-se que l'aprofitament tipus que estava establit pel Pla General d'Ordenació Urbana des d'un punt de vista econòmic, resulte poc viable, en no permetre l'entrada de noves activitats en el sector abans esmentat a causa del reduït espai parcel·lari previst en el pla.  
A fi de possibilitar, no sols la futura regularització de les empreses existents en la zona, sinó també l'establiment d'un altre tipus d'activitats necessitades, igualment, de grans dimensions parcel·làries, però de reduïda superfície sense ocupar per l'edificació.   
Vist l'informe de Secretaria Intervenció sobre el procediment que s'ha de seguir.  
Per part del Ple d'este Ajuntament s'aprova l'acord següent:  
Primer. Aprovar inicialment la modificació puntual d'ordenació estructural sobre el Pla General d'Ordenació del municipi de la Romana en relació amb l'aprofitament tipus atribuït al sector.   
Segon. Obrir un període d'informació pública que serà anunciat en el Diari Oficial de la Comunitat Valenciana i en un diari no oficial d'àmplia difusió en la localitat, i durarà un mes, a l'efecte de presentació d'al·legacions, durant el qual, el projecte diligenciat es trobarà depositat en l'Ajuntament per a la seua consulta pública.   
Tercer. Suspendre la tramitació i atorgament de llicències d'activitat i edificació que estiguen afectades per les noves determinacions que suposa la modificació del planejament, sent el termini de suspensió d'un any, extingint-se en tot cas, amb l'aprovació definitiva de la modificació».  
El que se sotmet a informació pública perquè conste i tinga els efectes corresponents, indicant que el present acord esgota la via administrativa i contra el qual es podrà interposar un recurs contenciós administratiu en el termini de dos mesos, comptats des de l'endemà de la notificació, davant del Jutjat del Contenciós Administratiu d'Alacant. Amb caràcter potestatiu podrà interposar un recurs de reposició davant del mateix òrgan que ha dictat la resolució, en el termini d'un mes, i en este cas no es podrà interposar un recurs contenciós administratiu fins que no siga expressament resolt el de reposició, o s'haja produït la desestimació presumpta del mateix.  
La Romana, 2 de març de 2010.- L'alcalde president: Manuel Hernández Riquelme.